cyanic-selkie/wikianc huggingface dataset:
गूगल मानचित्र
त्रुटियां
ditu.google.cn और ditu.google.Com के बीच कुछ भिन्नताएं हैं। उदाहरण के लिए, पहले विकल्प में मेरे मानचित्र की सुविधा मौजूद नहीं है। दूसरी ओर, जहां पहले विकल्प में वस्तुतः सभी लिखावट चीनी भाषा में हैं, दूसरे विकल्प में ज्यादातर लिखावट (उपयोगकर्ता द्वारा चुने जाने योग्य वास्तविक लिखावट के साथ-साथ नक़्शे की लिखावट) अंगरेजी में है। अंग्रेजी लिखावट को दिखाने का यह प्रचलन निरंतर नहीं है बल्कि बारी-बारी से देखा जाता है - कभी यह अंग्रेजी में होता है तो कभी चीनी में होता है। किस भाषा को प्रदर्शित किया जाए इसके चयन का मानदंड ज्ञात नहीं है।
2010 के अक्टूबर महीने में निकारागुआ के सैन्य कमांडर ईडन पैस्टोरा ने निकारागुआ के सैनिकों को आईला कैलेरो (सैन युआन नदी के डेल्टा में) पर तैनात किया था, जब उन्हें अपनी कार्रवाई को गूगल मानचित्र द्वारा दिए गए सीमा के निरूपण के आधार पर न्यायोचित ठहराया था। यह द्वीप काफी लंबे समय से कोस्टा रिका और निकारागुआ के बीच विवादित रहा है और इस घटना ने नए सिरे से सीमा पर तनाव को बढ़ा दिया। बिंग मैप्स में इस द्वीप को सीमा पर कोस्टा रिका की ओर दर्शाया गया है। गूगल ने कहा है कि वह इस मुद्दे को देख रही है और अगर इसे सही पाया गया तो इस डेटा को अपडेट कर दिया जाएगा.
मानचित्र का प्रदर्शन
गूगल मानचित्र मर्केटर प्रोजेक्शन के एक करीबी प्रकार पर आधारित है। अगर पृथ्वी पूरी तरह से गोलाकार होती तो प्रोजेक्शन मर्केटर की तरह ही होता। गूगल मानचित्र गोलाकार मर्केटर के सूत्रों का उपयोग करता है लेकिन मैप्स गूगल पर सुविधाओं का निर्देशांक डब्ल्यूजीएस 84 के आंकड़े पर आधारित जीपीएस निर्देशांक के रूप में है। एक गोले और डब्ल्यूजीएस 84 इलेप्स्वाइड के बीच का अंतर परिणामी प्रोजेक्शन को पूरी तरह से अनुरूप नहीं होने देता है। यह विसंगति वैश्विक पैमाने पर निरर्थक है लेकिन यह स्थानीय स्तर के नक्शों को उसी पैमाने पर वास्तविक इलेप्सॉइडल मर्केटर नक्शों से थोड़ा अलग कर देता है।
क्योंकि मर्केटर ध्रुवों को अनंतता में देखता है, गूगल मानचित्र ध्रुवों को नहीं दिखा सकता है। इसकी बजाय यह 85° उत्तर और दक्षिण में कवरेज में कटौती कर देता है। सेवा के उद्देश्य को देखते हुए इसे एक सीमा नहीं माना जाता है। उन स्थानों पर कोई रोड नहीं होता है।
नरहरि परीख
नरहरि द्वारकादास परीख (નરહરિ દ્રારકાદાસ પરીખ ; जन्म- 7 अक्टूबर, 1891, अहमदाबाद, गुजरात; मृत्यु- 1957) भारत के एक लेखक, स्वतंत्रता संग्राम सेनानी और समाजसुधारक थे। गांधीजी के कार्यों और व्यक्तित्व से प्रभावित होकर उन्होने अपना सारा जीवन गांधीजी से जुड़े संस्थानों के साथ बिताया। गाँधीजी ने अपनी वसीयत में महादेव देसाई और नरहरि परीख को अपना ट्रस्टी नियुक्त किया था। वर्ष 1937 में प्रथम कांग्रेस मंत्रिमंडल बनने पर नरहरि परीख को बुनियादी शिक्षा बोर्ड का अध्यक्ष नियुक्त बनाया गया। नरहरि परीख को एक अच्छे लेखक के रूप में भी जाना जाता था। उन्होंने कई जीवनियाँ भी लिखी थीं। उन्होंने आत्मकथाएँ लिखीं, अपने सहयोगियों की रचनाएँ संपादित कीं और कुछ कृतियों का अनुवाद किया। उनका लेखन गांधीवाद को प्रतिबिंबित करता है।
जन्म तथा शिक्षा
नरहरि परीख का जन्म 7 अक्टूबर, 1891 ई. को गुजरात के अहमदाबाद में हुआ था। उनका परिवार कथलाल (अब खेड़ा जिले में) से था। उन्होंने अहमदाबाद में अध्ययन किया और 1906 में मैट्रिक उतीर्ण किया। 1911 में उन्होंने 'गुजरात कॉलेज' से इतिहास और अर्थशास्त्र में बीए किया तथा कला स्नातक और फिर मुम्बई से क़ानून की डिग्री प्राप्त की।
1913 में उन्होंने अपने मित्र महादेव देसाई के साथ वकालत आरम्भ की। वर्ष 1915 में जब महात्मा गाँधी के दक्षिण अफ़्रीका से लौटकर भारत आये, तब महादेव देसाई तथा नरहरि पारिख उनसे मिलने पहुँचे और सदा के लिए उनके अनुयायी हो गए। 1916 में, उन्होंने अपना अभ्यास छोड़ दिया और महात्मा गांधी के साथ सामाजिक सुधार आंदोलनों और बाद में भारतीय स्वतंत्रता आंदोलन में शामिल हो गए।
उन्होंने अस्पृश्यता, शराब और अशिक्षा के खिलाफ अभियान चलाया। उन्होंने महिलाओं के लिए स्वतंत्रता, स्वच्छता, स्वास्थ्य देखभाल और भारतीयों द्वारा संचालित स्कूलों के लिए भी काम किया। वे 1917 में जेल से छूटने पर नरहरि परीख 'साबरमती आश्रम' में काका कालेलकर, किशोरी लाल मशरूवाला आदि के साथ राष्ट्रीय शाला में अध्यापक का काम करने लगे। कुछ दिन तक आश्रम में रहने के बाद नरहरि चम्पारन पहुंचे, जहाँ गाँधीजी 'सत्याग्रह' करने वाले थे।
वर्ष 1920 में जब 'गुजरात विद्यापीठ' की स्थापना हुई तो इन्हें आश्रम से वहाँ भेज दिया गया। वे बाद में वहाँ के उपकुलपति बनाये गए। इस बीच नरहरि परीख ने प्रौढ़ शिक्षा के क्षेत्र में नए प्रयोग किए। उन्होंने हरिजन आश्रम का प्रबंधन भी किया।
1928 ई. में उन्होंने सरदार पटेल के साथ 'बारदोली सत्याग्रह' में भाग लिया। घरसाना के 'नमक सत्याग्रह' में सम्मिलित होने पर नरहरि परीख को लाठियों से पीटा गया और तीन वर्ष की कैद की सज़ा हुई।
1937 में प्रथम कांग्रेस मंत्रिमंडल बनने पर पारिख को 'बुनियादी शिक्षा बोर्ड' का अध्यक्ष नियुक्त किया गया। 1940 में वे 'सेवाग्राम' के 'ग्राम सेवक विद्यालय' के प्राचार्य भी बनाये गए थे। वे कुछ वर्षों तक गांधी के सचिव रहे। उन्होंने नवजीवन ट्रस्ट के अध्यक्ष के रूप में भी काम किया था।
महात्मा गाँधी के आगा ख़ाँ महल से छूटने के बाद नरहरि पारिख कुछ दिन तक उनके निजी सचिव भी रहे। गांधी की मृत्यु के बाद, उनकी अस्थियों को साबरमती नदी में विसर्जित करने से पहले अहमदाबाद में उनकी हवेली में रखा गया था।
उन्हें 1947 में पक्षाघात का दौरा पड़ा लेकिन वे बच गए। 15 जुलाई 1957 को पक्षाघात और हृदयगति रुकने के बाद बारदोली के स्वराज आश्रम में उनका निधन हो गया।
कृतियाँ
नरहरि परीख एक अच्छे लेखक के रूप में भी जाने जाते थे। उन्होंने किशोरी लाल मशरूवाला, महादेव देसाई और सरदार पटेल की जीवनियाँ लिखी थीं। 'महादेव भाई की डायरी' के संपादन का श्रेय भी उनको ही जाता है।
उन्होंने अपने सहयोगियों पर कुछ आत्मकथाएँ लिखीं; महादेव देसाई पर महादेव देसाई (1950), वल्लभभाई पटेल पर सरदार वल्लभभाई भाग 1-2 (1950, 1952) और किशोरीलाल मशरूवाला पर श्रेयरथिनी साधना (1953)। 'मानव अर्थशास्त्र' (1945) मानव अर्थशास्त्र पर उनकी कृति है। शिक्षा, राजनीति और गांधीवादी विचार पर उनकी रचनाओं में सामवेद और सर्वोदय (1934), वर्धा केल्वीनो प्रयाग (1939), यन्तरानी मेरीदा (1940) शामिल हैं।
उन्होंने 'नामवर गोखलेना भाषानो' (1918), गोविन्दगमन' (1923, रामनारायण वी पाठक), करंदियो (1928), नवलग्रंथावली (1937), महादेवभनी डायरी भाग 1-7 (1948-50), सरदार वल्लभभान भासो, 1949 का सम्पादन किया। । बी0 ए0 अम्बालाल सकरालना भाषानो (1949), गांधीजिनु गीतशिक्षण (1956)।
उन्होंने महादेव देसाई के साथ रवीन्द्रनाथ ठाकुर की कुछ कृतियों का अनुवाद किया जैसे चित्रांगदा (1916), विदेह अभिषाप (1920), प्राची साहित्य (1922)। उन्होंने लेव तालस्तॉय की कुछ कृतियों का अनुवाद भी किया; जट माजुरी कर्णारोन (1924) और टायरारे करिशु शू? (1925-1926)।
उन्होंने मनीबेन से विवाह किया और उनकी बेटी वनमाला और बेटा मोहन (जन्म 24 अगस्त 1922) था। वनमाला परीख ने सुशीला नय्यर के साथ कस्तूरबा गांधी, अमारा बा (1945) की जीवनी लिखी।
भागलपुर
इतिहास
बीते समय में भागलपुर भारत के दस बेहतरीन शहरों में से एक था। आज का भागलपुर सिल्‍क नगरी के रूप में भी जाना जाता है। इसका इतिहास काफी पुराना है। भागलपुर को (ईसा पूर्व 5वीं सदी) चंपावती के नाम से जाना जाता था। यह वह काल था जब गंगा के मैदानी क्षेत्रों में भारतीय सम्राटों का वर्चस्‍व बढ़ता जा रहा था। अंग 16 महाजनपदों में से एक था जिसकी राजधानी चंपावती थी। अंग महाजनपद को पुराने समय में मलिनी, चम्‍पापुरी, चम्‍पा मलिनी, कला मलिनी आदि आदि के नाम से जाना जाता था।
मंदार पहाड़ी
यह पहाड़ी भागलपुर से 48 किलोमीटर की दूरी पर है, जो अब बांका जिले में स्थित है। इसकी ऊंचाई 800 फीट है। इसके संबंध में कहा जाता है कि इसका प्रयोग सागर मंथन में किया गया था। किंवदंतियों के अनुसार इस पहाड़ी के चारों ओर अभी भी शेषनाग के चिन्‍ह को देखा जा सकता है, जिसको इसके चारों ओर बांधकर समुद्र मंथन किया गया था। कालिदास के कुमारसंभवम में पहाड़ी पर भगवान विष्‍णु के पदचिन्‍हों के बारे में बताया गया है। इस पहाड़ी पर हिन्‍दू देवी देवताओं का मंदिर भी स्थित है। यह भी माना जाता है कि जैन के 12वें तिर्थंकर ने इसी पहाड़ी पर निर्वाण को प्राप्‍त किया था। लेकिन मंदार पर्वत की सबसे बड़ी विशेषता इसकी चोटी पर स्थित झील है। इसको देखने के लिए दूर-दूर से पर्यटक आते हैं। पहाड़ी के ठीक नीचे एक पापहरनी तलाब है, इस तलाब के बीच में एक विश्नु मन्दिर इस द्रिश्य को रोमान्चक बानाता है। यहाँ जाने के लिये भागलपुर से बस और रेल कि सुविधा उप्लब्ध है।
विक्रशिला विश्‍वविद्यालय
विश्‍व प्रसिद्ध विक्रमशिला विश्‍वविद्यालय भागलपुर से 38 किलोमीटर दूर अन्तीचक गांव के पास है। विक्रमशिला विश्‍वविद्यालय नालन्‍दा के समकक्ष माना जाता था। इसका निर्माण पाल वंश के शासक धर्मपाल (770-810 ईसा ) ने करवाया था। धर्मपाल ने यहां की दो चीजों से प्रभावित होकर इसका निर्माण कराया था। पहला, यह एक लोकप्रिय तांत्रिक केंद्र था जो कोसी और गंगा नदी से घिरा हुआ था। यहां मां काली और भगवान शिव का मंदिर भी स्थित है। दूसरा, यह स्‍थान उत्‍तरवाहिनी गंगा के समीप होने के कारण भी श्रद्धालुओं के आकर्षण का केंद्र बना रहता है। एक शब्‍दों में कहा जाए तो यह एक प्रसिद्ध तीर्थस्‍थान था।
कहलगांव
कहलगांव भागलपुर से 32 किलोमीटर की दूरी पर स्थित है। यहां तीन छोटे-छोटे टापू हैं। कहा जाता है कि जाह्नु ऋषि के तप में गंगा की तीव्र धारा से यहीं पर व्‍यवधान पड़ा था। इससे क्रो‍धित होकर ऋषि ने गंगा को पी लिया। बाद में राजा भागीरथ के प्रार्थना के उपरांत उन्‍होंने गंगा को अपनी जांघ से निकाला। तत्पश्चात गंगा का नाम जाह्नवी कहलाया। बाद से गंगा की धाराएं बदल गई और यह दक्षिण से उत्‍तर की ओर गमन करने लगी। एक मात्र पत्‍थर पर बना हुआ मंदिर भी देखने लायक है। इस प्रकार का मंदिर बिहार में अन्‍यत्र नहीं है। कहलगांव में डॉल्‍फीन को भी देखा जा सकता है। यहाँ एन. टी. पी. सी. भी है।
इसके अलावा कुप्‍पा घाट, विषहरी स्‍थान, भागलपुर संग्रहालय, मनसा देवी का मंदिर, जैन मन्दिर, चम्पा, विसेशर स्थान, 25किलोमीटर दूर सुल्‍तानगंज आदि को देखा जा सकता है।
भागलपुर से 40 किमी की दुरी पर स्थित है। यहाँ आने की सुविधा सड़क मार्ग से है। यह भागलपुर से पूर्व -दक्षिण में स्थित है। यहाँ की मुख्य कृषि चावल की खेती होती है।
परिवहन
भागलपुर शहर प्रमुख रेल और सड़क मार्गो से जुड़ा है।
कृषि और खनिज
यह कृषि उत्पादो और वस्त्रो का व्यापार केंद्र है। खाद्यान्न और तिलहन यहाँ पर उगाई जाने वाली प्रमुख फ़सलें है। चीनी मिट्टी, अग्निसह मिट्टी और अभ्रक के भंडार यहाँ पाए जाते हैं। इसके आसपास के क्षेत्र में जलोढ मैदान और दक्षिण में छोटा नागपुर पठार की वनाच्छादित अपरी भूमि है। गंगा और चंदन नदियों द्वारा इस क्षेत्र की सिंचाई होती है। यहाँ एक कृषि विश्वविद्यालय भी है।
उद्योग और व्यापार
प्रदेश उद्योगों में चावल और चीनी की मिलें और ऊनी कपड़ों की बुनाई शामिल है। भागलपुर रेशम के उत्पादन के लिए भी विख्यात है। यहाँ एक रेशम उत्पादन संस्थान और एक कृषि अनुसंधान केंन्द स्थापित किए गए हैं।भागलपुर के सन्हौला के अंतर्गत ग्राम पंचायत (TARAR) के दोगच्छी ग्राम में अधिक में आम का उत्पादन किया जाता है।
शिक्षण संस्थान
भागलपुर विश्‍वविद्यालय यहाँ का प्रमुख शिक्षा केन्द्र हैं। भागलपुर शहर में तिलका मांझी भागलपुर विश्वविद्यालय (1960) से संबद्ध तेजनारायण बनैली कॉलेज, मारवाड़ी कॉलेज , भागलपुर इंजिनीयरिंग कॉलज, जे .एल .एन .मेडिकल कॉलेज, ताड़र कॉलेज ताड़र (दोगच्छी के नजदीक स्थित हैं )और अनेक महाविद्यालय है। सबौर में कृषि विश्वविद्यालय भी है। वर्ष 2011 से भागलपुर में इंदिरा गाँधी राष्ट्रीय मुक्त विश्वविद्यालय का क्षेत्रीय केन्द्र भी खुल गया है। जेल रोड, तिलकामांझी स्थित इग्नू के क्षेत्रीय केन्द्र ने यहाँ कई नए पाठ्यक्रम आरम्भ किये हैं और बांका, मुंगेर और भागलपुर के भीतरी हिस्सों में अपने नए केन्द्रों और प्रोजेक्ट्स के माध्यम से उच्च शिक्षा को सर्वसुलभ बनाने में योगदान दे रहा है। वर्ष 2014 में यहां सम्पूर्ण कम्पयूटर शिक्षा के लिये मानव भारती एजुकेशन मिशन तथा लाल बहादुर शास्त्री ट्रेनिंग संस्थान खुल गया है। विक्रमशीला विश्वविद्यालय (KAHALGOAN)को जीवीत करने का काम चालू है।
आवागमन
भागलपुर के लिए राजधानी पटना से सीधी ट्रेनें हैं। दिल्‍ली जाने के लिए विक्रमशिला, ब्रह्मपुत्र एक्‍सप्रेस, फरक्‍का एक्‍सप्रेस, सप्ताहिक एक्सप्रेस, गरीब रथ आदि ट्रेनें जाती हैं। इसके अलावा दिल्‍ली से पटना पहुंचकर स्‍थानीय ट्रेन से भागलपुर जाया जा सकता है। कोलकाता से इस शहर के लिए सीधी ट्रेन है। कोलकाता से आने के लिए दिल्‍ली हावड़ा रूट की ट्रेन लेकर लक्‍खीसराय स्थित कियूल जंक्‍शन से भी भागलपुर के लिए ट्रेन ली जा सकती है।
भागलपुर बिहार के अन्‍य शहरों से सड़क के माध्‍यम से अच्‍छी तरह जुड़ा हुआ है। यह राष्‍ट्रीय राजमार्ग 80 पर स्थित है। विक्रशिला पुल के बन जाने से यह शहर बिहार के उत्‍तरी राज्‍यों से सीधा जुड़ गया है। भागलपुर की आंतरिक परिवहन ऑटो रिक्‍शा, रिक्‍शा, तांगा, ई-रिक्शा आदि पर निर्भर है। भागलपुर में उल्‍टापुल के पास बस टर्मिनल स्थित है, जहां से विभिन्‍न स्‍थानों के लिए बसें जाती है।जिसे कोयल डिपो के नाम से जानते है।
जयप्रकाश नारायण हवाई अड्डा, पटना उतरकर भागलपुर आया जा सकता है। यह हवाई अड्डा भागलपुर स्टेशन से 5 .8 किलोमीटर दूर है।
बाहरी कड़ियाँ
https://web.archive.org/web/20190414002300/https://m.economictimes.com/news/politics-and-nation/constables-to-get-promoted-5-years-early-ministry-of-home-affairs-revives-old-post/articleshow/20725331.cms
गायत्री जोशी
गायत्री जोशी (जन्म 20 मार्च 1977) हिन्दी फिल्मों की एक अभिनेत्री हैं।
व्यक्तिगत जीवन
गायत्री का जन्म मुंबई में हुआ था। 27 अगस्त, 2005 को उनका विवाह ओबेरॉय कन्स्ट्रक्शन्स के मैनेजिंग डायरेक्टर विकास ओबेरॉय से हुआ।
बैब्बिली ब्रह्मन्ना
बोब्बिली Brahmanna है एक 1984 तेलुगु, एक्शन फिल्म, द्वारा उत्पादित यू सूर्यनारायण राजू पर गोपी कृष्ण फिल्मों और द्वारा निर्देशित लालकृष्ण राघवेंद्र राव. अभिनीत Krishnam राजू, शारदा, Jayasudha में नेतृत्व की भूमिका निभाने और संगीत द्वारा रचित चक्रवर्तीहै। फिल्म के रूप में दर्ज की फिल्म बॉक्स ऑफिस पर.
साजिश
Brahmanna (Krishnam राजू) एक बहुत शक्तिशाली सिर के Kotipalli, एक गांव था कि कभी नहीं द्वारा प्रेतवाधित पुलिस. जा रहा है के वंशज बोब्बिली कबीले, वह बैठती कई विवादों के बीच लोगों के साथ अपने निष्पक्ष निर्णय करने से पहले, मेज के न्याय - पवित्र तलवार तय करने के लिए एक विशाल पेड़ के तने है। रवि (Krishnam राजू), अपने छोटे भाई के साथ प्यार में गिर जाता कस्तूरी (Jayasudha)।
Rayudu (राव गोपाल राव) एक दुष्ट आदमी है जो चाहता है पर कब्जा करने के लिए कुर्सी का ग्राम प्रधान है। Rayudu करता है कई अपराधों के रूप में इस तरह बस का अपहरण करने के लिए अर्जित धन. एक दिन Bullebbayi (Satyanarayana), बेटे के Rayudu बलात्कार कस्तूरी की बड़ी बहन का नाम Swarajyam (Krishnaveni) एक कब्रिस्तान में. रवि बचाता है Swarajyam और अपराधी की मेज के लिए न्याय. Brahmanna देता है एक न्याय है कि Rayudu शादी कर लेनी चाहिए Swarajyam जिसे वह पीटा है। Rayudu करता है गर्भपात के लिए अपनी गर्भवती बेटी कानून में है।
Rayudu बनाता है एक बदनामी है कि Brahmanna एक अवैध के चक्कर में एक महिला के साथ नाम से Susheela (अन्नपूर्णा) में रहने पर एक झोपड़ी गांव के बाहरी इलाके में. Brahmanna पता चलता है करने के लिए अपने परिवार और Rayudu है कि जिसे वह देख रहा है के बाद की पत्नी है एक गलत आरोप लगाया आदमी है जो मर गया था, क्योंकि उसके न्याय है।
राजेश्वरी (अरुणा Mucherla), बेटी के Brahmanna साथ प्यार में गिर जाता रामबाबू (राजेश), Susheela के बेटे हैं। Brahmanna भी इससे सहमत हैं के लिए शादी की राजेश्वरी के साथ रामबाबू है। खुशी में, राजेश्वरी के लिए चला जाता है झूले पालना एक पेड़ के नीचे. Rayudu बनाता है राजेश्वरी पर गिरने से एक आदमी का उद्गम स्थल है। Rayudu बनाता है एक बदनामी है कि आदमी अंधा हो गया था की वजह से राजेश्वरी है। Brahmanna देता है एक न्याय है कि राजेश्वरी शादी कर लेनी चाहिए अंधा आदमी. Ravi करता गुप्त शादी के बीच रामबाबू और राजेश्वरी है। बढ़ Brahmanna बंधुओं रवि गांव से है। Susheela आता है पता करने के लिए योजना के Rayudu और सूचित करने के लिए Brahmanna.
रीमेक
Krishnam राजू पुनर्निर्माण फिल्म में हिंदी के रूप में Dharm अधिकारी के तहत गोपी कृष्ण फिल्मों में 1986 अभिनीत दिलीप कुमार, जितेंद्र और श्रीदेवी. में बोब्बिली Brahmanna, Krishnam राजू दोनों खेला मुख्य भूमिका में है, लेकिन धर्म अधिकारी, दो भूमिकाओं द्वारा खेला जाता दिलीप कुमार और जितेंद्र हैं।
विरासत
इस फिल्म की अवधारणा हीरो को पहचानने दूसरों की समस्याओं को अपने गांव में बहुत लोकप्रिय हो गया है। बाद में, सूत्र में इस्तेमाल किया गया था चेरन पांडियन (1991) (तमिल फिल्म, पुनर्निर्माण तेलुगू में के रूप में बलराम Krishnulu में 1992), Chinna Gounder (1992) (तमिल फिल्म, पुनर्निर्माण तेलुगू में के रूप में Chinarayudu में 1992), बोब्बिली Simham (1994), Nattamai (1994) (तमिल फिल्म, पुनर्निर्माण तेलुगू में के रूप में Pedarayudu में 1995), कोंडापल्ली Rattaiah (1995) और Kondaveeti Simhasanam (2002)।
1974-1983
Krishnam Raju acted in Bantrotu Bharya which marks the first collaboration of Krishnam Raju with Dasari Narayana Rao. Later he acted in the critically acclaimed film Krishnaveni opposite Vanisri directed by V. Madhusudhan Rao. The film marks the debut of Krishnam Raju as a producer, the film was produced under his own production house Gopi Krishna Movies. Later he acted in Parivartana opposite Jamuna, Kanchana and Lakshmi and in Bharati opposite Jamuna, Iddaru Iddare and Yavvanam Katesindi. Later he acted in Bhakta Kannappa portraying the roles of Arjuna and Kannappa Nayanar directed by Bapu which is the unique Telugu film to win National Film Award for Best Audiography. Later he acted in Kurukshetram portraying the role of Karna directed by Kamalakara Kameswara Rao. Later he acted in Amaradeepam which marks the first collaboration of Krishnam Raju with K. Raghavendra Rao. The film earned him Filmfare Best Actor Award (Telugu) and Nandi Award for Best Actor for the year 1977. Later he acted in films such as Jeevana Teeralu, Manushulu Chesina Dongalu and Sati Savitri. Later he acted in the lavishly made Katakataala Rudraiah which grossed inr 7500000 made on a budget of inr 1800000. Later he acted in Mana Voori Pandavulu which was produced by him and Jaya Krishna. The film garnered Filmfare Best Film Award (Telugu) for the year 1978 and Krishnam Raju shared the award with Jaya Krishna. Katakataala Rudraiah and Mana Voori Pandavulu were released within a gap of 10 days and both the films became blockbusters. Later he acted in films such as Ramabanam, Andadu Aagadu in which he acts in a role of a spy which is parallel to James Bond and the film became a smash hit. Later he acted in Rangoon Rowdy, Shri Vinayaka Vijayamu portraying the role of Lord Shiva. Later he acted in films such as Shivamettina Satyam, Kalyana Chakravarti and Alludu Pattina Bharatam which was directed by K. Viswanath. Later he acted in Sita Ramulu, Bebbuli and Prema Tarangalu, the Telugu remake of 1978 Bollywood blockbuster Muqaddar Ka Sikandar. In 1981, he acted in Aadavaallu Meeku Joharlu directed by K. Balachander. In the same year he acted in Agni Poolu which was based on Yaddanapudi Sulochana Rani's novel of the same name. Later he acted in the musical hit, Puli Bidda, Taxi Driver, Ragile Jwala, Guvvala Janta, Rama Lakshmanulu, Madhura Swapnam, Talli Kodukula Anubandham, Nipputo Chelagaatam, Golconda Abbulu, Jaggu, Pralaya Rudrudu and critically acclaimed Trishulam. Later he acted in Nijam Chebite Nerama!, Adavi Simhalu, Puli Bebbuli, Kotikokkadu and Dharmaatmudu.
कल्याणपुर गाँव, सुलतानगंज (भागलपुर)
कल्याणपुर सुलतानगंज, भागलपुर, बिहार स्थित एक गाँव है।
पारोला, महाराष्ट्र
पारोला (Parola) भारत के महाराष्ट्र राज्य के जलगाँव ज़िले में स्थित एक नगर है।
टी कल्लुपट्टी
टी कल्लुपट्टी (T.Kallupatti) भारत के तमिल नाडु राज्य के मदुरई ज़िले में स्थित एक नगर है।
यूनिनागरी
यूनिनागरी शब्दद्वय यूनिकोड तथा देवनागरी का पोर्टमॅण्टू है। पहली बार इस शब्द का प्रयोग रमण कौल द्वारा सम्पादित्र औजार हेतु किया गया था। बाद में ई-पण्डित ने इसे दोबारा भिन्न अर्थ में पुनर्प्रतिपादित एवं प्रचारित किया।
यूनिनागरी का स्वतन्त्र प्रयोग कम ही है। यह शब्द मुख्यतः रोमनागरी के पूरक के रूप में प्रचलित हुआ। रोमनागरी में जहाँ रोमन लिपि में हिन्दी लिखी जाती थी, यूनिनागरी में यूनिकोड देवनागरी में हिन्दी देखी जा सकती है।
शेर्लोटस वेब २: विल्बरस ग्रेट एडवेंचर
शेर्लोटस वेब २: विल्बरस ग्रेट एडवेंचर (Charlotte's Web 2: Wilbur's Great Adventure) २००३ की एक सिधा डीवीडी के लिए बनी एनीमेटेड फिल्म है और १९७३ की फ़िल्म शेर्लोटस वेब के लिए अगली कड़ी है। यह पैरामाउंट पिक्चर्स, यूनिवर्सल पिक्चर्स और निकोलोडियन द्वारा निर्मित फ़िल्म है।
सेनेगैम्बिया और नाइजर
इसका गठन १९०२ में हुआ था, और १९०४ में ऊपरी सेनेगल और नाइजर में पुनर्गठित किया गया था।
टिकट
अपने संक्षिप्त अस्तित्व के बावजूद, फ्रांसीसी सरकार अभी भी प्रशासनिक इकाई के लिए डाक टिकट जारी करने में कामयाब रही, इसके नेविगेशन और वाणिज्य श्रृंखला के एक संस्करण के रूप में, "SENEGAMBIE / ET" खुदा हुआ था। नाइजर"।
तारतम सागर
तारतम सागर श्री कृष्ण प्रणामी धर्म का प्रमुख ग्रंथ है। इसमें महामति प्राणनाथ के उपदेशों को विक्रम संवत 1715 को लेखन के रूप में उतारा गया। प्रणामी संप्रदाय के अनुयायी इसे कुलजम स्वरूप, तारतम वाणी, श्री मुखवाणी और श्री स्वरूप साहेब नाम से भी जानते है। यह एक विशाल संकलन है। इसमें कुल 14 ग्रंथ, 527 प्रकरण व 18,758 चौपाइयां हैं। इस वाणी के प्रारंभिक चार ग्रंथों - रास, प्रकास, षट्ऋतु और कलस में हिंदू पक्ष का ज्ञान है। सनंध, खुलासा, मारफत सागर और कयामतनामा में कतेब पक्ष तथा खिलवत, परिकरमा, सागर, सिनगार और सिंधी में परमधाम का ज्ञान है। किरंतन ग्रंथ में सभी विषयों का समिश्रण है।
झालोद
झालोद (Jhalod), जिसे ज़ालोद (Zalod) भी कहा जाता है, भारत के गुजरात राज्य के दाहोद ज़िले में स्थित एक नगर है।  ।  इस जगह का नाम झाला वसैया भील राजा के आधार पर हुआ है
कसतिकरी गाँव, सुलतानगंज (भागलपुर)
कसतिकरी सुलतानगंज, भागलपुर, बिहार स्थित एक गाँव है।
चिड़ावा
चिड़ावा (Chirawa) भारत के राजस्थान राज्य के झुंझुनू ज़िले में स्थित एक नगर है। इसकी मानक समूद्र तल से ऊँचाई 294 m है।
घूसापुर, हल्द्वानी तहसील
घूसापुर, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
सिद्धार्थ महादेवन
सिद्धार्थ महादेवन (Siddharth Mahadevan) एक भारतीय पार्श्वगायक और संगीत रचनाकार है जो भाग मिल्खा भाग के ज़िंदा नामक गाने से काफी लोकप्रिय हुए क्योंकि वो गाने इन्होंने ही गाया था। साथ ही भाग मिल्खा भाग का टाइटल गाना भी गाया था। सिद्धार्थ ने हिन्दी ही नहीं अपितु मराठी सिनेमा में भी काम किया है।
सिद्धार्थ महादेवन के पिता शंकर महादेवन है जो कि खुद एक हिन्दी पार्श्वगायक है।
मैनचेस्टर यूनाइटेड एफ़.सी.
मैनचेस्टर युनाइटेड फुटबॉल क्लब ग्रेटर मैनचेस्टर के ओल्ड ट्रेफोर्ड में स्थित एक इंग्लिश फुटबॉल क्लब है जो दुनिया में सबसे अधिक लोकप्रिय फुटबॉल क्लबों में से एक है। क्लब 1992 में प्रीमियर लीग का एक संस्थापक सदस्य था और सिवाए 1974-75 के सत्र के, 1938 के बाद से ही, इंग्लिश फुटबॉल की शीर्ष श्रेणी में खेलता रहा है। 1964-65 के बाद से ही सभी छह सत्रों के दौरान क्लब में दर्शकों की औसत उपस्थिति इंग्लिश फुटबॉल की किसी भी अन्य टीम के मुकाबले अधिक रही है।
2008-09 प्रीमियर लीग और 2008 फीफा क्लब विश्व कप जीतने के साथ ही मैनचेस्टर युनाइटेड इंग्लिश चैंपियन और क्लब विश्व कप के श्रेष्ठ धारक बन गये हैं। क्लब इंग्लिश फुटबॉल क्लब के इतिहास में सबसे सफल क्लबों में से एक है और नवंबर 1986 में एलेक्स फर्ग्यूसन के मैनेजर बनने के बाद इसने 22 बड़े पुरस्कार अर्जित किये हैं। सन् 1968 में बेन्फिका को 4-1 से हरा कर यूरोपीय कप जीतने वाला यह पहला इंग्लिश क्लब बना. 2008 में अपनी तीसरी जीत से पहले उन्होनें 1999 में दूसरे यूरोपीय कप को तिकड़ी के भाग के रूप में जीता. क्लब ने 20 इंग्लिश लीग खिताब और 11 बार एफए कप जीतने का संयुक्त रिकॉर्ड भी बनाया है।
1990 के दशक के बाद से ही, क्लब किसी भी फुटबॉल क्लब के मुकाबले सबसे अधिक राजस्व के साथ दुनिया में सबसे अमीर क्लबों में से एक रहा है, और वर्तमान में यह अप्रैल 2009 तक, लगभग £1.136 बिलियन (€ 1.319 बिलियन/ $1.870 बिलियन) के अनुमानित मूल्य के साथ, किसी भी खेल का सबसे अमीर और सबसे मूल्यवान क्लब आंका गया है। मैनचेस्टर युनाइटेड यूरोप के अग्रणी फुटबॉल क्लब के G-14 समूह, जो अब अस्तित्व में नहीं है, और अब उसके स्थान पर बने यूरोपियन क्लब एसोसिएशन का एक संस्थापक सदस्य था।
एलेक्स फर्ग्यूसन 6 नवम्बर 1986 के बाद से क्लब के मैनेजर/प्रबंधक हैं जो रॉन एटकिन्सन के प्रस्थान के बाद एबरडीन से नियुक्त हुए. क्लब के वर्तमान कप्तान नेमंजा विदिक है, जो की २०११ में कप्तान बने थे।
प्रारंभिक वर्ष (1878-1945)
क्लब का गठन 1878 में न्यूटन हीथ में न्यूटन हीथ L&YR F.C. के नाम से लंकाशायर और यॉर्कशायर रेलवे डिपो की वर्क टीम के रूप में किया गया था। क्लब की शर्ट आधी हरी और आधी सुनहरे रंग की थी। 1893 में क्लेटन के पास के शहर बैंक स्ट्रीट में जाने से पहले, वे पंद्रह वर्ष तक नोर्थ रोड पर एक छोटे से, उबड़ खाबड़ मैदान पर खेलते रहे. क्लब ने पिछले वर्ष ही फुटबॉल लीग में प्रवेश किया था और रेल डिपो के साथ अपने संबंध तोड़ने की शुरुआत के साथ और एक स्वतंत्र कंपनी बनने के पश्चात्, क्लब सचिव की नियुक्ति की गयी और अपने नाम से "L&YR" हटा कर सिर्फ न्यूटन हीथ F.C. बन गया। अभी ज्यादा समय नहीं बीता था कि 1902 में 2,500 पाउंड से अधिक के ऋण के साथ क्लब दिवालिया होने के कगार पर पहुँच गया। एक अवसर पर, उनके बैंक स्ट्रीट मैदान को सरकारी अधिकारियों (बैलिफ्स) द्वारा बंद करा दिया गया था।
अपने भलाई के लिए बंद होने से बस कुछ समय पहले, क्लब को मैनचेस्टर ब्रुअरीज के प्रबंध निदेशक जे.एच. डेविस से एक बड़ा निवेश प्राप्त हुआ। किंवदंती है कि क्लब के कप्तान,हैरी स्टेफोर्ड, क्लब के लिए धन जुटाने हेतु अपने बेशकीमती सेंट बर्नार्ड कुत्ते को दिखा रहे थे, जब डेविस ने उनसे कुत्ता खरीदने के लिए संपर्क किया। स्टेफोर्ड ने मना कर दिया, लेकिन वे डेविस को क्लब में निवेश करने और क्लब का अध्यक्ष बनने के लिए मनाने में कामयाब रहे. बोर्ड की पहली कुछ बैठकों में जल्दी ही निर्णय ले लिया गया कि उनके द्वारा की गयी नयी शुरुआत को पहचान दिलाने के प्रयासों को प्रतिबिंबित करने के लिए, क्लब के नाम का परिवर्तन करना आवश्यक था। इससे पहले सुझाये गये नामों में मैनचेस्टर सेंट्रल और मैनचेस्टर सेल्टिक शामिल थे जब लुई रोक्का, इटली के नौजवान आप्रवासी ने कहा, "सज्जनो, क्यों न हम अपने आप को मैनचेस्टर युनाइटेड कहें ?" नाम पसंद आ गया और 26 अप्रैल 1902 को मैनचेस्टर युनाइटेड आधिकारिक तौर पर अस्तित्व में आया। डेविस ने निर्णय लिया कि क्लब का रंग बदलना भी उचित होगा और न्यूटन हीथ के आधे हरे व आधे सुनहरी को हटा कर मैनचेस्टर युनाइटेड के लिए लाल और सफेद रंग को चुना गया।
28 सितम्बर 1902 को जेम्स वेस्ट के मैनेज़र पद से इस्तीफा देने के पश्चात् अर्नेस्ट मेंगनेल को क्लब सचिव के रूप में नियुक्त किया गया। मेंगनेल ने क्लब को प्रथम श्रेणी में लाने के लिए पूरा ज़ोर लगा दिया और अपने पहले ही प्रयास में यह लक्ष्य से कुछ दूर, द्वितीय श्रेणी में पांचवें स्थान पर रह गया। मेंगनेल ने फैसला किया कि क्लब को कुछ नए चेहरे लाने चाहिए और उन्होनें गोलकीपर के रूप में हैरी मोगेर, हाफ़ बैक के रूप में डिक डकवर्थ और आगे खेलने के लिए जैक पिकेन को साइन किया लेकिन दूसरे नये हाफ़ बैक चार्ली रॉबर्ट्स ने सबसे ज्यादा प्रभाव डाला. अप्रैल 1904 में, ग्रिम्सबी टाउन से, वे क्लब द्वारा रिकॉर्ड £750 में खरीदे गये और उन्होनें 1903-04 के सत्र में इसे तीसरे स्थान पर पहुँचाने में मदद की, जब यह केवल एक पॉइंट से दूसरे पायदान तक पहुँचने से रह गया।
लेकिन कुछ समय बाद ही क्लब ने 1905-06 द्वितीय श्रेणी में दूसरा स्थान हासिल किया जिसके कारण पहली बार अपने नए नाम से खेलते हुए उन्हें प्रथम श्रेणी के लिए खेलने की योग्यता प्राप्त हुई. एक मिश्रित परिणामों वाला सत्र खेलते हुए क्लब आठवें स्थान पर रहा, किन्तु अंततः 1908 में इसने अपना पहला लीग खिताब जीता. मैनचेस्टर सिटी को हाल ही में अपने कुछ खिलाड़ियों को FA नियमों द्वारा निर्धारित राशि से अधिक वेतन का भुगतान करने के लिए जांच का सामना करना पड़ा था। उस पर 250 पाउंड का जुर्माना लगा और उसके अठारह खिलाड़ियों पर फिर कभी उनके लिए न खेलने का प्रतिबंध लगा दिया गया। यूनाईटेड ने दूसरों के साथ स्थिति का फायदा उठाते हुए बिली मेरेडिथ (वेल्श जादूगर) और सैंडी टर्नबुल को अपने साथ मिला लिया। निलंबन की वजह से सिटी से आए नए लड़के नववर्ष के प्रथम दिन, 1907 तक नहीं खेल सकते थे, इसलिए उन्हें यूनाईटेड द्वारा ख़िताब की दावेदारी का प्रभाव दिखाने के लिए सत्र 1907-08 तक प्रतीक्षा करनी पड़ी. और उन्होनें ऐसा ही किया, एक तूफानी शुरुआत का अभियान चलाते हुए, शेफील्ड युनाइटेड पर 2-1 की जीत के साथ, दस लगातार जीतों की शुरुआत की. सत्र का एक अस्थिर अंत होने के बावजूद, युनाइटेड किसी तरह बना रहा और अपने निकटतम प्रतिद्वंद्वी, एस्टन विला से नौ अंक आगे रहते हुए सत्र का अंत किया।
आने वाला सत्र युनाइटेड के लिए अन्य चांदी का पात्र, अपनी पहली चैरिटी शील्ड लाने से शुरू हुआ और इसका अंत एक अन्य ख़िताब, क्लब के पहले एफए कप से हुआ, जिसने एफए कप खिताबों की रिकॉर्ड संख्या बनाने के बीज बोए. क्लब के पहले ख़िताब जिताऊ अभियान के इस सत्र में, टर्नबुल और मेरेडिथ ने महत्वपूर्ण भूमिका निभाई जिसमें टर्नबुल ने FA कप के फाइनल में विजयी गोल किया। 1910-11 के सत्र में क्लब को दूसरी बार प्रथम श्रेणी में जीत के बाद चांदी के पात्र जीतने के लए दो साल का और इंतजार करना पड़ा. इस बीच, युनाइटेड ओल्ड ट्रेफोर्ड में अपने नये मैदान पर चला गया। वहाँ अपना पहला मैच उन्होंनें 19 फ़रवरी 1910 को लिवरपूल के खिलाफ खेला, लेकिन 4-3 से हार कर बढ़त को 3-0 से गंवा दिया. तत्पश्चात् वे 1911-12 के सत्र में फिर से ट्रॉफी नहीं जीत सके, जो न केवल मेंगनेल के साथ अंतिम सत्र साबित हुआ (वे युनाइटेड के साथ 10 साल बिता कर मैनचेस्टर सिटी में स्थानांतरित हो गये) अपितु यह अंतिम बार था जब क्लब 41 सालों में प्रथम श्रेणी में जीता, जो उनके इतिहास में लीग जीते बिना सबसे लम्बा समय था।
अगले दस वर्षों तक, क्लब निरंतर गिरावट की स्थिति में रहा और 1922 में द्वितीय श्रेणी में धकेल दिया गया। उन्हें फिर से 1925 में पदोन्नत किया गया किन्तु उन्हें तालिका में पहले आधे भाग में आने के लिए संघर्ष करना पड़ा और 1931 में फिर से नीचे गिरने लगे. द्वितीय विश्व युद्ध तक आठ वर्षों में, क्लब कुछ हद तक एक यो यो क्लब बन गया जब यह 1934 में द्वितीय श्रेणी में 20वें स्थान की न्यूनतम स्थिति में पहुँच गया। द्वितीय विश्व युद्ध के अंत से पहले के सत्र में पदोन्नत होने से पूर्व इसे एक बार फिर से पदोन्नत किया तथा वापिस धकेला गया। युद्ध के पश्चात् 1938-39 के सत्र में 14वें स्थान तक पहुँच कर उन्होनें शीर्ष स्तर पर अपनी जगह सुनिश्चित की.
बस्बी वर्ष (1945-1969)
1945 में ओल्ड ट्रेफोर्ड में मैनेज़र के पद पर मैट बस्बी को नियुक्त किया गया। उन्होनें अपने काम के लिए असामान्य तरीका अपनाते हुए अपनी पसंद की टीम चुनने, अपनी मर्ज़ी के खिलाड़ियों को साइन करने और टीम के प्रशिक्षण सत्रों को खुद निर्देशित करने की अनुमति देने पर जोर दिया. अपने पूर्व क्लब, लिवरपूल, में वे पहले ही अपनी मैनजर की नौकरी को गवां बैठे थे क्योंकि क्लब इन कार्यों को एक निर्देशक के काम के रूप में देखता था, किन्तु युनाइटेड ने बस्बी के नवीन विचारों को एक मौका देने का निर्णय किया। बस्बी द्वारा साइन किया गया पहला व्यक्ति कोई खिलाड़ी नहीं अपितु जिमी मर्फी के नाम से एक नया सहायक मैनेज़र था। क्लब द्वारा बस्बी को नियुक्त करने का जो जोखिम उठाया गया था, उसका तत्काल लाभ मिला जब क्लब 1947,1948 तथा 1949 में लीग पर दूसरे स्थान पर रहा और 1948 में एफए कप जीतने में सफल रहा जिसमें स्थानीय तिकड़ी के रूप में स्टेन पियर्सन, जैक रोली व चार्ली मिटन (रोली व पियर्सन दोनों ने 1948 कप के फाइनल में गोल किए) तथा साथ ही साथ उत्तर पूर्व से सेंटर हाफ़ एल्लेन्बी चिल्टन का एक बड़ा योगदान था।
चार्ली मिटन बेहतर वेतन की तलाश में कोलंबिया चला गया, लेकिन युनाइटेड के बचे हुए पुराने खिलाड़ी 1952 में प्रथम श्रेणी का ख़िताब वापिस जीतने में कामयाब रहे. बस्बी जानता था कि फुटबॉल टीमों को केवल अनुभव के अलावा और भी बहुत कुछ चाहिए और इसलिए उसने जब भी संभव हो, युवाओं की टीम से खिलाड़ियों को लाने की नीति अपनाई. पहले पहल रोजर बयर्ने, बिल फ़ॉक्स, मार्क जोन्स और डेनिस विओलेट, जैसे युवा खिलाड़ियों को टीम में खुद को स्थापित करने का वक़्त लगा, जिससे वे 1953 में आठवें स्थान पर लुढ़क गए, लेकिन टीम ने 1956 में सिर्फ 22 की औसत उम्र के साथ फिर से लीग जीत ली जिसे हासिल करने के लिए 103 गोल किए. बस्बी द्वारा आरम्भ की गई युवा नीति अब क्लब के इतिहास में सबसे सफल समय की पहचान बन गई है (1950 के दशक के मध्य में, 1960 के दशक के मध्य व अंत में तथा 1990 के दशक में). बस्बी के मूल युवा खिलाड़ियों की 'फसल' को बस्बी बेब्स के रूप में जाना जाता है जिसमें विंग हाफ़ डंकन एडवर्ड्स की पहचान ताज में मणि की तरह थी। वेस्ट मिडलैंड्स में डडली से आये इस लड़के ने 1953 में सिर्फ 16 साल की उम्र में युनाइटेड के साथ शुरुआत की. कहा जाता था कि एडवर्ड्स मैदान पर किसी भी पोज़ीशन पर खेल सकते थे और बहुत से लोग जिन्होनें उन्हें खेलते हुए देखा था, ने कहा कि वे सर्वकालीन महानतम खिलाड़ी थे। आने वाले 1956-57 के सत्र में उन्होनें लीग को फिर से जीता और एफए कप के फाइनल में पहुँच गए जहाँ वे एस्टन विला से हार गए। FA के निर्देश पर, जिन्होनें पिछले सत्र में समान स्थिति में चेल्सी को इंकार कर दिया था, वे यूरोपियन कप में खेलने वाली पहली इंग्लिश टीम बन गए और सेमी फाइनल में उनकी भिडंत रियल मैड्रिड से हुई. सेमी फाइनल की ओर बढ़ते हुए, युनाइटेड ने मेन रोड पर बेल्जियम के चैंपियन 0}एन्डरलैश को 10-0 से हरा कर एक ऐसी जीत दर्ज की जो आज तक उनकी सभी प्रतियोगिताओं में सबसे बड़ी जीत है।
इसके बाद के सत्र में एक त्रासदी हुई, जब एक यूरोपियन कप मैच से टीम को घर ले जाते हुए म्यूनिख, जर्मनी में ईंधन भरने के बाद टेक ऑफ के समय विमान क्रैश हो गया। 6 फ़रवरी 1958 की म्यूनिख हवाई दुर्घटना में आठ खिलाड़ियों - ज्यॉफ बेंट, रोजर बयर्ने, एडी कोलमेन, डंकन एडवर्ड्स, मार्क जोंस, डेविड पेग, टॉमी टेलर और लियाम "बिली" व्हेलन - सहित 15 यात्री मारे गए जिनमें युनाइटेड के स्टाफ सदस्य वाल्टर क्रिक्मर, बर्ट हेली और टॉम करी शामिल थे. तीसरी घातक दुर्घटना से पहले भी टेक ऑफ का दो बार प्रयास किया गया था, जो हवाई पट्टी के अंत में कीचड़ के कारण हुई जिसकी वजह से विमान टेक ऑफ के लिए पर्याप्त गति न मिलने से धीमा हो गया। विमान हवाई पट्टी के अंत में फिसल कर एक बाड़ से टकराया और एक खाली घर में घुस गया। युनाइटेड के गोलकीपर हैरी ग्रेग दुर्घटना के बाद होश बनाए रखने में सफल हुए और किसी भी क्षण विमान में विस्फोट के डर से उन्होंने अपने वेस्टबैंड द्वारा बॉबी चार्लटन- जिन्हें युनाइटेड में आये अभी 18 माह भी नहीं हुए थे और डेनिस विओलेट, दोनों को बाँधा और सुरक्षित घसीट लिया। युनाइटेड के सात खिलाड़ी घटनास्थल पर ही मर गए, जबकि डंकन एडवर्ड्स की मृत्यु एक पखवाड़े के बाद अस्पताल में हुई. राईट विंगर जॉनी बेरी भी दुर्घटना में बच गए लेकिन दुर्घटना में लगी चोटों के कारण उनका फुटबॉल करियर समय से पहले ख़त्म हो गया। म्यूनिख डॉक्टरों के अनुसार मैट बस्बी के बचने की उम्मीद नहीं थी और यहाँ तक कि एक समय उनके अंतिम संस्कार की रस्में शुरू कर दी गईं थी, लेकिन वे चमत्कारिक ढंग से बच गए और अंत में दो महीने से अधिक का समय अस्पताल में बिताने के पश्चात् अंततः वहाँ से बाहर आ गए।
अब तक क्लब के बन्द होने तथा सभी प्रतियोगिताओं से नाम वापिस लेने की अफवाहें फैलने लगी थीं किन्तु बस्बी द्वारा स्वास्थ्य लाभ लेने के दौरान जिमी मर्फी द्वारा मैनेजर के रूप में पदभार सँभालने से क्लब ने अस्थायी खिलाड़ियों के साथ खेल जारी रखा. दुर्घटना के बावजूद वे फिर से FA कप के फाइनल में पहुँच गए, जहां वे बोल्टन वांडरर्स से हार गए। सत्र के अंत में, UEFA ने FA से 1958-59 यूरोपीय कप के लिए पीड़ितों को एक श्रद्धांजलि के रूप में युनाइटेड और तत्कालीन विजेता, वोल्वरहेम्पटन वांडरर्स, दोनों को भेजने की पेशकश की, लेकिन FA ने मना कर दिया. इसके बाद के सत्र में युनाइटेड ने वुल्व्स को पछाड़ कर उल्लेखनीय दूसरा स्थान प्राप्त किया, जो कि म्यूनिख हवाई दुर्घटना में पहली टीम के नौ खिलाड़ियों को खो चुकी टीम के लिए बुरा नहीं था।
बस्बी ने 1960 के दशक की शुरुआत का समय टीम का पुनर्निर्माण करते हुए डेनिस लॉ और पैट क्रिरेन्ड जैसे खिलाड़ियों को साइन करने तथा नई पीढ़ी के युवाओं को तैयार करने में लगाया. शायद इस नए बैच में सबसे प्रसिद्ध बेलफास्ट से जॉर्ज बेस्ट नाम का युवक था। एक एथलीट के रूप में बेस्ट में नैसर्गिक प्रतिभा थी लेकिन उसका सबसे बड़ा हथियार फुटबॉल पर अच्छा नियंत्रण था। चाहे जगह कितनी भी तंग हो, उसके त्वरित पैर विपक्षी रक्षा पंक्ति को भेदने में सहायक थे। टीम ने 1963 में एफए कप जीता, अलबत्ता प्रथम श्रेणी में 19 वें स्थान पर रही. एफए कप जीत ने खिलाड़ियों का मनोबल बढ़ाया जिसके परिणामस्वरूप क्लब ने 1964 में दूसरा स्थान प्राप्त किया और फिर 1965 और 1967 में बेहतर प्रदर्शन करते हुए लीग जीती. 1968 के यूरोपियन कप के फाइनल में यूसेबिओ के बेन्फिका को हरा कर, युनाइटेड प्रतियोगिता जीतने वाला पहला इंग्लिश क्लब बन गया। युनाइटेड की यह टीम वर्ष के तीन सर्वश्रेष्ठ यूरोपीय फुटबॉल खिलाड़ियों : बॉबी चार्लटन, डेनिस लॉ और जॉर्ज बेस्ट को शामिल करने के कारण प्रसिद्ध थी। मैट बस्बी ने 1969 में मैनेजर के पद से इस्तीफा दे दिया और रिजर्व टीम कोच और भूतपूर्व युनाइटेड खिलाड़ी विल्फ़ मेक्गिनिज़ को उनकी जगह नियुक्त किया गया।
1969-1986
युनाइटेड को बस्बी का विकल्प ढूँढने के लिए संघर्ष करना पड़ा और 1969-70 के सत्र में विल्फ़ मेक्गिनिज़ के नेतृत्व में संघर्ष करते हुए टीम निराशाजनक रूप से आठवें स्थान पर रही और तत्पश्चात 1970-71 के सत्र में एक खराब शुरुआत के बाद, मेक्गिनिज़ को दोबारा रिजर्व टीम कोच के पद पर पदावनत कर दिया गया। बस्बी क्लब में केवल छह महीनों के लिए दोबारा आने के लिए मान गये। बस्बी के मार्गदर्शन के साथ परिणाम बेहतर होता चला गया, लेकिन अंत में 1971 की गर्मियों में उन्होनें हमेशा के लिए क्लब छोड़ दिया. इस बीच, युनाइटेड ने बड़ी संख्या में नोबी स्टाइल्स और पैट क्रेरेंड जैसे उच्च स्तर के खिलाड़ियों को खो दिया था।
मैनेज़र की नौकरी के लिए सेल्टिक को यूरोपियन कप जिताने वाले जॉक स्टीन से संपर्क करने के बाद, - एक समय स्टीन युनाइटेड में शामिल होने के लिए एक मौखिक अनुबंध करने के लिए सहमत हो गये थे, लेकिन अंतिम क्षणों में उन्होनें हाथ खींच लिए - फ्रैंक ओ फेरेल को बस्बी के उत्तराधिकारी के रूप में नियुक्त किया गया। हालांकि, मेक्गिनेज़ की तरह, ओ फेरेल 18 महीने से भी कम समय तक रहे, फिर भी दोनों के बीच एक अंतर यह था कि ओ फेरेल, टीम को खराब दशा से उबारने के लिए कुछ नई प्रतिभाएं, विशेष रूप से एबरडीन से 125,000 पाउंड में मार्टिन बुकन को ले कर आए. 1972 के अंत में टॉमी डोकर्टी मैनेज़र बन गए। डोकर्टी, या "द डॉक", ने उस सत्र में युनाइटेड को गिरावट से बचाया, लेकिन 1974 में बेस्ट, लॉ और चार्लटन की स्वर्ण तिकड़ी के क्लब छोड़ने की वजह से गिरावट का सामना करना पड़ा. डेनिस लॉ 1973 की गर्मियों में मैनचेस्टर सिटी में चले गए और वह गोल किया जिसे कई लोग युनाइटेड की गिरावट की वजह मानते हैं और विनम्रता से अपनी टीम के साथियों के साथ लक्ष्य का जश्न मनाने से मना कर दिया. लो मकारी, स्टीवर्ट ह्यूस्टन और ब्रायन ग्रीनहोफ जैसे खिलाड़ियों को बेस्ट, लॉ और चार्लटन की जगह लिया गया लेकिन कोई भी पहले तीन खिलाड़ियों के मुकाबले का नहीं था।
सत्र के अंत में ट्रांमेर रोवर्स से आए एक युवा नवोदित स्टीव कोपेल के साथ टीम ने पहले प्रयास में पदोन्नति जीती और 1976 में एफए कप के फाइनल में पहुंच गए किन्तु साउथेम्प्टन द्वारा हरा दिए गए। 1977 में वे लिवरपूल को 2-1 से हरा कर दोबारा फाइनल में पहुँच गए। इस सफलता और समर्थकों के बीच अपनी लोकप्रियता के बावजूद, डोकर्टी को फाइनल के बाद जल्दी ही तब निकाल दिया गया, जब यह पता चला कि उसका फिजियोथेरेपिस्ट की पत्नी के साथ कोई चक्कर चल रहा था।
1977 की गर्मियों में डेव सेक्सटन डोकर्टी के स्थान पर मैनेज़र बने और और टीम के खेल को अधिक रक्षात्मक बना दिया. यह शैली समर्थकों के बीच अलोकप्रिय थी जो कि डोकर्टी और बस्बी द्वारा समर्थित आक्रामक फुटबॉल देखने के आदि थे। सेक्सटन द्वारा साइन किये गए प्रमुख खिलाड़ियों में जो जोर्डन, गॉर्डन मेक्क्वीन, गैरी बेली और रे विल्किंस हैं, लेकिन सेक्सटन की रक्षात्मक शैली वाली युनाइटेड केवल एक बार शीर्ष दो में पहुँचने और केवल एक बार एफए कप के फाइनल में पहुँचने, (जिसमें आर्सेनल से हार मिली) के अलावा तालिका के मध्य तक पहुँचने में भी विफल रही. ट्राफियों की इस कमी के कारण, 1981 में सेक्सटन को नौकरी से निकाल दिया गया, हालांकि उन्होंने अपने पद पर रहते आखिरी सात मैच जीते.
उनकी जगह तेजतर्रार रॉन एटकिन्सन को नियुक्त किया गया, जिनके बहिर्मुखी दृष्टिकोण की झलक उन क्लबों से मिलती थी जहाँ उन्होनें प्रबंधन किया था। उन्होनें ब्रायन रोब्सन को उनके पुराने क्लब वेस्ट ब्रोम से लाने के लिए भुगतान का ब्रिटिश रिकॉर्ड तुरन्त तोड़ दिया. रोब्सन ने खुद को इस तरह से ढाला जिससे कई लोग डंकन एडवर्ड्स के बाद उन्हें युनाइटेड का सर्वश्रेष्ठ मिडफील्ड खिलाड़ी मानते हैं। एटकिन्सन की टीम में नये साइन किये गए जेस्पर ऑलसेन, पॉल मैकग्रा और गॉर्डन स्ट्रेचन थे जो पूर्व युवा टीम के खिलाड़ी, नोर्मन व्हाईटसाइड और मार्क ह्यूजेस के साथ खेल रहे थे। 1983 और 1985 में युनाइटेड ने तीन साल में दो बार एफए कप जीता और 1985-86 के सत्र में अपनी पहली दस लीग गेम जीतने के बाद वे लीग जीतने के प्रबल दावेदार माने जा रहे थे, जिससे उन्हें अक्टूबर में ही अपने प्रतिद्वंदियों पर 10 अंकों की बढ़त मिल गयी थी। टीम की फार्म ध्वस्त हो गई और युनाइटेड सत्र के अंत में चौथे स्थान पर रहे. आने वाले सत्र में भी खराब फार्म जारी रही और जब नवंबर 1986 की शुरुआत में जब युनाइटेड प्रथम श्रेणी से निकाले जाने के कगार पर था, एटकिन्सन को निकाल दिया गया।
एलेक्स फर्ग्यूसन युग, तिकड़ी-पूर्व (1986-1998)
एटकिन्सन के स्थान पर एबरडीन से एलेक्स फर्ग्यूसन अपने साथ सहायक मैनेज़र आर्ची नॉक्स को ले कर उसी दिन आए जिस दिन एटकिन्सन को निकाल दिया गया था। हालांकि 8 नवम्बर 1986 को उनके नेतृत्व में ऑक्सफोर्ड युनाइटेड के खिलाफ खेले गए पहले मैच का परिणाम 2-0 से हार के रूप में रहा, फर्ग्यूसन क्लब को लीग में 11वें स्थान तक ले गए। 1987-88 में दूसरा स्थान प्राप्त करने से भले ही प्रशंसकों को भविष्य की एक छोटी सी झलक दिखाई दी, जिसमें जॉर्ज बेस्ट के बाद ब्रायन मैकक्लेयर पहली बार एक सत्र में बीस लीग गोल करने वाले युनाइटेड खिलाड़ी बने, लेकिन जल्दी ही 1989 में एक और 11वें स्थान पर समाप्ति के पश्चात् वे शीघ्र ही औसत दर्जे में पहुँच गए।
फर्ग्यूसन द्वारा साइन किये गए कई खिलाड़ी प्रशंसकों की उम्मीदों पर खरे नहीं उतरे और 1990 की शुरुआत में एक समय मैनेज़र नौकरी से निकाले जाने के कगार तक पहुँच गए थे, जब कई लोग मान रहे थे कि एफए कप के तीसरे दौर में नॉटिंघम फ़ॉरेस्ट से हार उसके भाग्य को सील कर देगी. 56वें मिनट में मार्क रोबिन्स द्वारा किये गए गोल ने युनाइटेड को मैच जिताया और उन्हें कप की दौड़ में ला खड़ा किया जिससे वे अंततः फाइनल में वेम्बली पहुँच गए, जहाँ मूल मैच में 3-3 से बराबरी के पश्चात्, अतिरिक्त खेल में क्रिस्टल पैलेस को 1-0 से हरा दिया. अगले वर्ष, युनाइटेड लीग कप के फाइनल में पहुँचा, लेकिन भूतपूर्व मैनेज़र रॉन एटकिन्सन की शेफील्ड वेडनेसडे टीम से 1-0 से हार गया। हालांकि, सत्र की शुरुआत क्लब द्वारा पहले विजेता कप खिताब से हुयी जब रॉटरडैम में फाइनल में बार्सिलोना को 2-1 हराया. विजेता कप जीतने से टीम को 1991 में UEFA सुपर कप खेलने की अनुमति मिली जिसमें उन्होनें ओल्ड ट्रेफोर्ड पर [[यूरोपियन कप धारक रेड स्टार बेलग्रेड]] को 1-0 से मात दी. मैच दो स्थानों पर खेला जाना था लेकिन उस समय यूगोस्लाविया में राजनीतिक अशांति के कारण UEFA ने फ़ैसला किया कि केवल ओल्ड ट्रेफोर्ड पर खेला जाएगा. दूसरी लगातार जीत 1992 में लीग कप के फाइनल में मिली जब युनाइटेड ने इस बार वेम्बली में नॉटिंघम वन को 1-0 से हराया.
इस बीच, दशक के अंत के आसपास मैदान से बाहर घटनाएं घटित हो रहीं थी, जब अध्यक्ष मार्टिन एडवर्ड्स ने 1989 में प्रोपर्टी बाज़ार के अग्रणी माइकल नाईटन को क्लब बेचने की कोशिश की. सौदा 20 मिलियन पाउंड में पक्का हो गया था, जिसमें नाईटन ओल्ड ट्रेफोर्ड मैदान के साथ, पूरी मैनचेस्टर युनाइटेड किट भी ले रहा था और गेंद स्ट्रेटफोर्ड के पाले में भेजने से पहले उसने कुछ और मोल भाव किया। नाईटन को क्लब के वित्तीय दस्तावेज़ों की जानकारी दे दी गयी थी, लेकिन इससे पहले कि सौदे को अंतिम रूप दिया जाता, उसके वित्तीय समर्थकों ने हाथ वापिस खींच लिए और सौदा रद्द हो गया। हालांकि, क्योंकि अब नाईटन क्लब के अंदरूनी राज जानता था, उसे इस मामले के बारे में अपनी चुप्पी के लिए क्लब के बोर्ड में जगह दे दी गई। 1991 में टेलर की रिपोर्ट के अनुसार कुछ अतिरिक्त वित्तीय सहायता की आवश्यकता के चलते, क्लब अपनी वित्तीय स्थिति सार्वजनिक करते हुए 47 लाख पाउंड के मूल्यांकन के साथ लंदन स्टॉक एक्सचेंज में सूचीबद्ध हो गया। मार्टिन एडवर्ड्स अध्यक्ष के रूप में बने रहे, लेकिन क्लब अब सार्वजनिक स्वामित्व वाला बन चुका था।
1991 की गर्मियों में क्लब में डेनमार्क के गोलकीपर पीटर शमाईकल का आगमन हुआ जिनके 17 लीग मैचों में अच्छे प्रदर्शन से 1991-92 की प्रथम श्रेणी में युनाइटेड को सर्वश्रेष्ठ रक्षात्मक रिकॉर्ड की प्राप्ति हुई जिसके परिणामस्वरूप उन्हें [[लीड्स युनाइटेड, (जिसके इन परिणामों के पीछे निश्चित रूप से एक फ्रेंच मनमौजी एरिक कैन्टोना]] का हाथ था), के बाद दूसरे स्थान पर पहुँचने में मदद मिली. एलेक्स फर्ग्यूसन युनाइटेड के लिए मार्क ह्यूजेस और ब्रायन मेक क्लेयर के स्थान पर एक ठोस स्ट्राइकर की जरूरत को पहचानते थे और उन्होनें कई बार शेफील्ड वेडनेसडे के स्ट्राइकर डेविड हर्स्ट को साइन करने की कोशिश की - और हर बार विफल रहे, लेकिन जब लीड्स मैनेज़र हावर्ड विलकिन्सन ने नवंबर, 1992 में मार्टिन एडवर्ड्स से डेनिस इरविन की उपलब्धता के बारे में पूछताछ की तो बातचीत जल्दी ही कैन्टोना पर केन्द्रित हो गयी। एडवर्ड्स और फर्ग्यूसन को आश्चर्य हुआ जब दोनों क्लब इस रहस्यमय फ्रांसीसी के लिए 1.2 लाख पाउंड की फीस पर सहमत हो गये। कैन्टोना के आगमन ने युनाइटेड को महत्वपूर्ण आक्रत्मकता प्रदान की जिससे 1967 के बाद टीम को अपना पहला लीग खिताब जीतने में सहायता मिली. अगले वर्ष के जुलाई 1993 में नॉटिंघम फ़ॉरेस्ट के रॉय कीन को साइन करने के बाद, युनाइटेड ने 1957 के बाद पहली बार लगातार दूसरा खिताब जीता, जिसके पश्चात् एफए कप जीत कर उसने क्लब के इतिहास का पहला डबल पूरा किया। तथापि उसी वर्ष, 20 जनवरी 1994 को पूर्व मैनेजर और क्लब निदेशक मैट बस्बी की मृत्यु के बाद, क्लब शोक में डूब गया।
तिकड़ी (1998-99)
1998-99 का सत्र मैनचेस्टर युनाइटेड के लिए इंग्लिश फुटबॉल क्लब के इतिहास में सबसे सफल सत्र था क्योंकि वे एक ही सत्र में प्रीमियर लीग, एफए कप और UEFA चैंपियंस लीग जीत कर तिकड़ी जीतने वाली पहली इंग्लिश टीम बन गए। एक बेहद तनावपूर्ण प्रीमियर लीग सत्र के बाद, मैनचेस्टर युनाइटेड ने अंतिम दिन में टोटेनहैम होत्ज़पर को 2-1 से हरा कर खिताब जीता, जबकि आर्सनल ने एस्टन विला के खिलाफ 1-0 से जीत हासिल की. प्रीमियर लीग जीतना तिकड़ी का पहला भाग था जिसे मैनेज़र एलेक्स फर्ग्यूसन ने सबसे मुश्किल भाग के रूप में वर्णित किया है। एफए कप के फाइनल में युनाइटेड ने न्यूकैसल युनाइटेड का सामना किया और टेड्डी शेरिंघम और पॉल शोल्स द्वारा किये गए गोलों से 2-0 से जीत हासिल की. उस सत्र के अंतिम मैच 1999 UEFA चैंपियंस लीग के फाइनल में, बेयर्न म्यूनिख से इंजुरी/चोट समय में एक गोल से पीछे रहे और फिर दो बार स्कोर कर के 2-1 से हरा कर जीते, जिसे अब तक मैच के दौरान देखी गयी सबसे बड़ी वापसी माना जाता है। फर्ग्यूसन को बाद में फुटबॉल के लिए दी गयी उनकी सेवाओं के लिए नाइट की उपाधि दी गई। रिकॉर्ड वर्ष को पूर्ण करते हुए, मैनचेस्टर युनाइटेड ने टोक्यो में पल्मिरास को 1-0 से हरा कर इंटरकांटिनेंटल कप भी जीता.
ट्रिपल (तिकड़ी) के पश्चात् (1999 - वर्तमान तक)
युनाइटेड ने 2000 और 2001 में लीग जीती, लेकिन प्रेस इन सत्रों को असफल मानती है क्योंकि क्लब यूरोपियन कप पाने में विफल रहा. सन् 2000 में मैनचेस्टर युनाइटेड प्रमुख यूरोपीय फुटबॉल क्लबों के G-14 समूह के 14 संस्थापक सदस्यों में से एक बन गया। क्लब ने 1999-2000 के एफए कप में FA, UEFA और इंग्लैंड के 2006 विश्व कप बिड कमेटी के दबाव का हवाला देते हुए, भाग लेने से भी मना कर दिया और इसके बजाय ब्राजील में चल रही फीफा क्लब वर्ल्ड चैम्पियनशिप की उदघाटन प्रतिस्पर्धा में भाग लिया। फर्ग्यूसन ने यूरोप में युनाइटेड को अपराजित बनाने के लिए अधिक रक्षात्मक रणनीति अपनाई, लेकिन यह कामयाब नहीं हुई और युनाइटेड 2001-02 प्रीमियर लीग सत्र में तीसरे स्थान पर रहा. उन्होंने अगले सत्र (2002-03) में लीग को पुनः हासिल कर लिया और आने वाले सत्र की अच्छी शुरुआत की, लेकिन उनकी फॉर्म में एकदम से काफी गिरावट आ गयी जब रियो फर्डिनेंड को एक दवा परीक्षण में गायब रहने के लिए विवादास्पद आठ महीने के निलंबन का सामना करना पड़ा. तथापि 2004 में फाइनल की राह में बढ़ते हुए आर्सनल (जिन्हें सत्र का विजेता माना जा रहा था) को हराया जिसमें अंत में उन्होनें मिल्वेल को हरा कर एफए कप जीता.
2004-05 के सत्र की एक विशेषता गोल करने में विफलता थी जिसका मुख्य कारण स्ट्राइकर रुड वैन निस्टेलरॉय की चोट थी और युनाइटेड ने सत्र का अंत बिना किसी ट्रॉफी के किया और लीग में तीसरे स्थान पर रहे. इस बार एफए कप भी उन्हें नहीं मिल पाया क्योंकि 120 मिनट के गोल रहित ड्रॉ के बाद आर्सनल ने युनाइटेड को पैनल्टी द्वारा हरा दिया. मैदान के बाहर की मुख्य कहानी क्लब के अधिग्रहण की संभावना थी और 12 मई 2005 को अमेरिकी व्यवसायी मैल्कम ग्लेज़र ने अपनी कम्पनी रेड फुटबॉल लिमिटेड के माध्यम से लगभग 800 मिलियन पाउंड की अधिग्रहण राशि दे कर क्लब का आधिकारिक नियंत्रण खरीद लिया (उस समय लगभग 1.5 अरब डॉलर). 16 मई को, क्लब को फिर से निजी बनाने के लिए अपना हिस्सा 75% तक बढ़ा दिया जो स्टॉक एक्सचेंज की सूची से नाम हटवाने के लिए आवश्यक था और उन्होनें 20 दिनों के भीतर ऐसा करने की घोषणा की. 8 जून को, उन्होनें अपने बेटों की मैनचेस्टर युनाइटेड बोर्ड के गैर कार्यकारी निदेशकों के रूप में नियुक्ति की.
युनाइटेड ने 2005-06 सत्र की एक खराब शुरूआत की जब मिडफील्डर रॉय कीन अपने टीम साथियों द्वारा की गयी सार्वजनिक रूप से आलोचना के बाद सेल्टिक में शामिल हो गए। क्लब भी एक दशक से अधिक में पहली बार बेन्फिका से हारने के बाद UEFA चैंपियंस लीग के नॉक आउट चरण में पहुँचने में असफल रहा. उनके सत्र को प्रमुख खिलाड़ियों गेब्रियल हाइन्ज़, एलन स्मिथ, रयान गिग्स और पॉल शोल्स के घायल होने के कारण भी तगड़ा झटका लगा. हालांकि, बाद के सत्रों में 2006 लीग कप जीतकर, जिसमें उन्होनें अपने नए प्रतिद्वंदी विगान एथलेटिक को फाइनल में 4-0 से हराया था, वे पिछले 17 साल में कभी न मिलने वाली निराशा से कुछ हद तक बच गए। युनाइटेड दूसरे स्थान पर रहा और सत्र के अंतिम दिन चार्लटन एथलेटिक को 4-0 हरा कर ऑटोमेटिक चैंपियंस लीग के लिए क्वालीफाई किया। 2005-06 के सत्र के अंत में, युनाइटेड के मुख्य स्ट्राइकर, रुड वैन निस्टेलरॉय ने एलेक्स फर्ग्यूसन के साथ बहस होने के कारण क्लब को छोड़ दिया और रियल मैड्रिड, में शामिल हो गए।
जुलाई 2006 में, क्लब ने दोबारा धन प्राप्त करने के लिए एक पैकेज की घोषणा की. कुल राशि 660 मिलियन पाउंड की थी जिस पर सालाना 62 मिलियन पाउंड के ब्याज का भुगतान किया जाना था। इस नई वित्तपोषण योजना के परिणामस्वरूप वार्षिक भुगतान में 30% की कमी होनी थी। मैदान पर 2006-07 के सत्र में युनाइटेड ने फिर से फुटबॉल की आक्रामक शैली को अपनाया, जो कि 1990 के दशक में उनकी सफलता का आधार था, जिसमें उन्होनें 32 मैचों में दूसरे स्थान पर रहे चेल्सी से लगभग 20 गोल ज्यादा किये. जनवरी 2007 में, युनाइटेड ने स्वीडन के हेलसिंगबर्ग के हेनरिक लार्सन को 2 महीने के लिए उधार लिया और स्ट्राइकर ने चैंपियंस लीग के सेमीफाइनल तक दूसरी तिकड़ी की आशाओं के साथ युनाइटेड को आगे बढ़ाने में एक महत्वपूर्ण भूमिका निभायी, लेकिन सेमीफाइनल में पहुँचने पर, युनाइटेड मिलान से 3-5 से हार गए। अपने पिछले ख़िताब के चार साल बाद, युनाइटेड ने 6 मई 2007 को प्रीमियर लीग खिताब जीत लिया, जब चेल्सी ने आर्सनल के साथ ड्रॉ खेला जिसके कारण नीली जर्सी वाले दो मैचों के रहते सात अंक से पिछड़ गए, मैनचेस्टर डर्बी में एक दिन पहले युनाइटेड की 1-0 की जीत हुई थी, यह अपने अस्तित्व के 15 सत्रों में उनका नौवां प्रीमियर लीग खिताब था। हालांकि, एक अभूतपूर्व चौथा डबल नहीं हो पाया जब चेल्सी ने एफए कप के नए वेम्बली स्टेडियम में आयोजित फाइनल में अतिरिक्त समय में 1-0 से युनाइटेड को हरा दिया जो पहली बार पुराने स्टेडियम के सात साल पहले ध्वस्त होने के बाद इंग्लैंड में हुआ था।